section_heading: Obitelj
paragraph_text: Burhan je Nadidin suprug i otac njezina dva sina. Nadide ga jako voli i sluša ga. Ne svađaju se i zajedno drže obitelj na okupu. Kada Burhan odbije platiti Kaanovu operaciju, Nadide se trudi poboljšati odnose između Burhana, Šeherezade i Kaana. Nakon što otkrije da joj suprug ima problema sa zdravljem, Nadide se jako zabrine i skriva mu mnoge stvari nebi li ga na taj način poštedjela nepotrebnih uzrujavanja. Ahmet je Nadidin i Burhanov najstariji sin. Majka ga je silno voljela, no nakon što se Burhan na njega naljutio morala ga je prestati viđati nebi li tako ostala u dobrim odnosima sa suprugom. Uvijek je odobravala njegovu i Šeherezadinu vezu i bilo joj je veoma drago kada su dobili sina. Ali Kemal je Nadidin i Burhanov mlađi sin. Oni su željeli da Ali Kemal oženi Füsun. On je neodgovoran, pa mu Nadide uvijek pomaže u nevolji. Füsun je Nadidina snaha. Isprva su bile u dobrim odnosima, a nakon što Füsun postane bezobzirna i bezobrazna prema ukućanima, Nadide je savjetuje i govori joj kako će takvim ponašanjem razoriti vlastiti brak i unesrećiti kćeri. Ipak, nakon što saznaje da je učitelj Füsunine najstarije kćeri ujedno i ljubavnik njezine snahe, Nadide se razbijesni i govori Füsun neka se s najmlađom kćerkom vrati u rodni Kayseri. Kako je vrijeme prolazilo, Füsun je uvidjela svoju pogrešku i postala dobrodušna i pristojna. Vraća se Ali Kemalu i kćerima, te joj Nadide oprašta. Šeherezada je supruga Nadidinog starijeg sina Ahmeta koji pogiba u prometnoj nesreći. Nadide ju je od početka voljela i prihvatila kao suprugu svoga sina, no pravila se da ju ne voli jer bi se u protivnom Burhan naljutio na nju. Kada sazna da Kaan boluje od leukemije i da Burhan neće platiti operaciju, Nadide odluči dati Šeherezadi skupocjeni broš kako bi njegovom prodajom platila dio operacije. One se sprijatelje i postaju prisne kao majka i kći. Buket, Burcu, Kaan, Burçin i Umut Nadidini su unuci koje ona jako voli. Brine se za njih i poštuje ih. Kada Buket i Burcu pobjegnu od kuće, Nadide se jako zabrine i pokušava ih naći na sve načine. Također, pomaže Šeherezadi kako bi platila dio Kaanove operacije. Pazi na Burçin i prihvaća Umuta i iako je Ali Kemalov izvanbračni sin.